|  |  |  |
| --- | --- | --- |
|  | |  |
| OTSUS | | 24.11.2025 nr 1-24/407 |
| **Vara omandamine** |  | |

Riigivaraseaduse § 4 lõike 1 ja kantsleri 11. juuli 2022. a käskkirja nr 1-5/62 „Volituste andmine varade valdkonna eest vastutavale asekantslerile“ punkti 2 alusel, kooskõlas riigipiiri seaduse § 6 lõikega 1, riigivaraseaduse § 10 lõike 1 punktiga 1 ja kinnisasja avalikes huvides omandamise seaduse § 4 lõike 1 punktidega 17 ja 18, § 15 lõigetega 1 ja 3 ja § 17 lõikega 1 ning lähtudes Forest Reserves OÜ juhatuse liikme Jevgeni Smirnovi 19. novembril 2025. a ja AS A&P Mets volitatud isiku Sandra Marki 5. mail 2025. a antud piiririba maa-ala võõrandamisettepaneku nõusolekust kinnisasja avalikes huvides võõrandamiseks

1. Omandada Siseministeeriumi valitsemisele ning kanda Politsei- ja Piirivalveameti bilanssi Forest Reserves OÜ (registrikood 11603960) ja AS A&P Mets (registrikood 10321314) kaasomandis olev Võru maakonnas Setomaa vallas Verhulitsa külas asuv Piiririba katastriüksus (Tartu Maakohtu kinnistusosakonna registriosa nr 19109750, katastritunnus 73201:001:2069, pindala 8691 m2, sihtotstarve riigikaitsemaa) (edaspidi *kinnistu*) hüvitusväärtusega 7670 eurot. Hüvitusväärtus jaotada kinnistu kaasomanike vahel vastavalt kaasomandi suurusele.
2. Tasuda lisaks tunnustatud eksperdi poolt (Lahe Kinnisvara Hindamine OÜ eksperthinnang   
   nr 1176-25.korrigeeritud) kinnistule määratud hüvitusväärtusele kinnistu võõrandamisega seotud kulude katteks täiendavalt motivatsioonitasu 1631,60 eurot. Täiendav hüvitis jaotada kinnistu kaasomanike vahel vastavalt kaasomandi suurusele.
3. Hüvitada kaasomanikele asjaajamisega kaasnev kulu summas 195,70 eurot. Täiendav hüvitis jaotada kinnistu kaasomanike vahel vastavalt kaasomandi suurusele.
4. Kinnistu omandamise üksikasjad sätestada notariaalses lepingus.
5. Kinnistu omandamisel teha vastav kanne riigi kinnisvararegistris.
6. Varahaldusosakonna riigivara nõunikul kontrollida otsuse täitmist.

|  |  |
| --- | --- |
| (allkirjastatud digitaalselt)  Krista Aas  varade asekantsler |  |